Document ID: 31999L0008

31999L0008
L 050/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/8/EО НА КОМИСИЯТА
от 18 февруари 1999 година
за изменение на Директива 66/402/ЕИО на Съвета относно търговията със семена от зърнени култури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (1), последно изменена с Директива 98/96/ЕО на Съвета (2), и по-специално член 21, буква а) от нея,
като има предвид, че в случаите на семена от тритикале, предназначени за търгуване на собствената им територия, държавите-членки могат да намалят до 80 % минималната кълняемост, изисквана съгласно приложение II;
като има предвид, че след 1 февруари 2000 г. съгласно горепосочената директива тази възможност няма да бъде повече предоставяна;
като има предвид, че според съвременните научни и технически познания в някои региони на Общността изглежда трудно производството на семена от тритикале с кълняемост, равна на тази, изисквана в приложение II;
като има предвид, че светлината на развитието на научните и технически познания е подходящо минималната кълняемост на чистите семена да бъде намалена до 80 %;
като има предвид, че мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩАТА ДИРЕКТИВА:
Член 1
Раздел 2, буква А от приложение II към Директива 66/402/ЕИО се изменя, както следва: в случая, отнасящ се до тритикосекале, числото „85“ в колона 2 се заменя с числото „80“.
Член 2
1. Държавите-членки въвеждат в сила законовите, подзаконови и административни разпоредби, необходими за да се съобразят с настоящата директива не по-късно от 1 февруари 2000 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията разпоредбите от националното законодателство, които приемат в областта, уредена с настоящата директива.
Член 3
Адресати на настоящата директива са държавите-членки.
Съставено в Брюксел на 18 февруари 1999 година.

Labels: 3
17
6